The Walking Dead (2. tuotantokausi)
Jaksot

| # | Σ # | Nimi | Ohjaus | Käsikirjoitus | Katsojamäärä (USA; milj> ) | Katsojamäärä (Suomi) | Alkup>  esityspäivä | Suomen esityspäivä | Viitteitä |
| --- | --- | --- | --- | --- | --- | --- | --- | --- | --- |
| 7. | 1. | Metsän siimeksessä (What Lies Ahead) | Ernest Dickerson & Gwyneth Horder-Payton | Ardeth Bey & Robert Kirkman | 7,26 | 73 000 | 2011-10-1616. lokakuuta 2011 | 2012-06-033. kesäkuuta 2012 |  |
Selviytyjät ovat tien päällä matkalla Fort Benningiin. Matkalla sinne tulee este, kun he kohtaavat tiellä ison määrän romuja autoja ja heidän asuntoautonsa jäähdytysletku hajoaa. Andrea syyttää Dalea siitä, että hän ei saanut kuolla tartuntasuojalaitoksen räjähdyksessä, mutta Dalen mielestä hän pelasti Andrean. Sillä välin Shane kertoo Lorille suunnittelevansa lähtöä ryhmästä saadessaan tilaisuuden. Yllättäen iso määrä kulkijoita vaeltaa kohti selviytyjiä. He piiloutuvat autojen alle ja onnistuvat välttymään suurilta osin niiltä, mutta kaksi huomaa Sophian. Hän lähtee juoksemaan kulkijoita pakoon metsään ja Rick lähtee perään. Hän saa hoideltua kulkijat, mutta Sophia katoaa. Ryhmä lähtee etsimään häntä. Etsinnöissä Carl huomaa peuran ja lähestyy sitä, kunnes hän saa osuman laukauksesta. 
| 8. | 2. | Verenvuodatus (Bloodletting) | Ernest Dickerson | Glen Mazzara | 6,70 | 55 000 | 2011-10-2323. lokakuuta 2011 | 2012-06-1010. kesäkuuta 2012 |  |
Carlia vahingossa ampunut Otis vie Rickin, Shanen ja tajuttoman Carlin eräälle tilalle, jossa Hershel Greene voi hoitaa tämän kuntoon poistamalla hänestä kuudeksi sirpaleeksi hajonneen luodin. Maggie, yksi Hershelin tyttäristä, hakee Lorin paikalle. Poistattaminen tarvitsee hengityskoneen, jotta Carl saisi henkeä leikkauksen aikana. Otis ja Shane lähtevät hakemaan laitetta eräältä koululta. Sillä välin autojen luona Dale huomaa, että T-Dogin haava on tulehtunut ja että hän on vaarassa saada verenmyrkytyksen. He alkavat etsiä antibiootteja, joita Daryl myöhemmin antaa T-Dogille. Otisin ja Shanen tullessa koululle he huomaavat, että piha on täynnä kulkijoita. He onnistuvat livahtamaan sisään niiden huomaamatta ja löytävät hengityskoneen sisältä. Heidän tultua ulos kulkijat huomaavat heidät, joten Shane ja Otis lähtevät karkuun. 
| 9. | 3. | Kilpailu aikaa vastaan (Save the Last One) | Phil Abraham | Scott M. Gimple | 6,10 | 63 000 | 2011-10-3030. lokakuuta 2011 | 2012-06-1717. kesäkuuta 2012 |  |
Hershel kertoo Rickille ja Lorille, että jos hengityskonetta ei pian saada, Carl on leikattava ilman sitä ja se on hengenvaarallista. Daryl ja Andrea jatkavat Sophian etsimistä. Daryl kertoo Andrealle lapsuudestaan. He huomaavat kulkijan roikkuvan puusta, kulkija oli vielä ihmisenä ollessaan tappanut itsensä ja muuttunut kulkijaksi. Daryl suostuu tappamaan sen vasta, kun Andrea vastaa hänelle, että haluaako hän elää vai kuolla. Glenn ja T-Dog saapuvat Greenien tilalle. Siellä T-Dogin haavaa hoidetaan ja Glenn keskustelee Maggien kanssa luottamuksesta. Lori pohtii, pitäisikö Carl tappaa lopettaakseen hänen kärsimyksensä, mutta Rick uskoo Carlin selviävän. Sillä välin Shane ja Otis taistelevat hengestään koululla, sillä kulkijat jahtaavat heitä. Tilanne siellä käy hyvin epätoivoiseksi. Lopulta Shane palaa yksin tilalle mukanaan hengityskone. Muut ihmettelevät, missä Otis on ja Shane kertoo Otisin uhranneen itsensä, jotta Carl selviytyisi. Todellisuudessa Shane ampui Otisia ja jätti hänet kulkijoille päästäkseen pois. 
| 10. | 4. | Ruusu (Cherokee Rose) | Billy Gierhart | Evan Reilly | 6,29 | 75 000 | 2011-11-066. marraskuuta 2011 | 2012-06-2424. kesäkuuta 2012 |  |
Dale, Daryl, Andrea ja Carol saapuvat Greenien tilalle ja pystyttävät pihalle leirin, kunnes Carl on toipunut. Shane on loukkaantunut ja Rick luovuttanut liikaa verta, joten Daryl päättää jatkaa Sophian etsimistä yksin. Hän ei löydä Sophiaa, mutta hän löytää ruusun, jonka antaa Carolille. Hershel kertoo Rickille, että heidän on lähdettävä, kunnes Sophia löytyy ja Carl parantuu. Rick pyytää Hersheliä muuttamaan mieltään ja hän suostuu, kunhan Rick ja muut noudattavat sääntöjä. Sillä välin Dale ja T-Dog löytävät läheisen kaivon pohjalta kulkijan. He eivät pysty tappamaan sitä, joten se päätetään nostaa ylös. Glenn lähetetään kaivon pohjaan sitomaan kulkija köyteen, niin se voidaan nostaa. Glenn on vaarassa joutua kulkijan puremaksi, mutta hän pelastuu ja kulkija saadaan ylös ja tapetaan. Glenn ja Maggie suuntaavat paikalliseen apteekkiin hakemaan tavaroita. Siellä he päättävät Maggien ehdotuksesta harrastaa seksiä. Tultuaan apteekista Glenn antaa Lorille hänen aiemmin pyytämänsä raskaustestin. Illalla Lori huomaa järkytyksekseen olevansa raskaana. 
| 11. | 5. | Nukke (Chupacabra) | Guy Ferland | David Leslie Johnson | 6,12 | 57 000 | 2011-11-1313. marraskuuta 2011 | 2012-07-011. heinäkuuta 2012 |  |
Selviytyjät jatkavat Sophian etsimistä, mutta Hershel on yhä huolestuneempi ryhmän läsnäolosta hänen tilallaan. Rick ja Shane riitelevät siitä, pitäisikö etsinnät lopettaa vai ei. Rick on vihainen hänelle, mutta alkaa itsekin miettiä, onko hän oikeassa. Darylin etsiessä Sophiaa, hän löytää metsästä erään harjun pohjalta hänen nukkensa, mutta putoaa sinne ja haavoittuu pahasti. Daryl näkee hallusinaation veljestään, Merle Dixonista, joka haukkuu hänet. Hallusinaatio katkeaa, kun kaksi kulkijaa hyökkää hänen kimppuunsa. Daryl tappaa ne ja pääsee harjusta ylös ja palaa tilalle. Andrea luulee Daryliä kulkijaksi ja ampuu häntä, jolloin hän haavoittuu. Glenn ja Maggie sopivat tapaamisesta. Glenn lähettää viestin Maggielle, että he tapaisivat ladossa. Maggie menee kauhuissaan pysäyttämään Glenniä, mutta liian myöhään. Glenn järkyttyy nähdessään, että lato on täynnä kulkijoita. 
| 12. | 6. | Salaisuuksia (Secrets) | David Boyd | Angela Kang | 6,08 | 75 000 | 2011-11-2020. marraskuuta 2011 | 2012-07-088. heinäkuuta 2012 |  |
Glenn kertoo Dalelle ladossa olevista kulkijoista. Dale tenttaa Hersheliä asiasta, joka kertoo niiden olevan "sairaita" ihmisiä, jotka voidaan joskus vielä parantaa. Lori lähettää Glennin ja Maggien hakemaan hänelle apteekista jälkiehkäisypillereitä. Apteekissa Maggie joutuu kulkijan hyökkäyksen kohteeksi, mutta Glenn tappaa sen. Maggie syyttää Loria siitä, että hän joutui vaaraan, mutta antaa kuitenkin pillerit. Lori ottaa pillerit, mutta oksentaa ne. Shane ja Andrea menevät etsimään Sophiaa läheiseen kylään, mutta joutuvat kulkijoiden saartamaksi. He onnistuvat pakenemaan kylästä. Kun he saapuvat takaisin leirille, Dale epäilee heidän välillään tapahtuneen jotain. Hän uhmaa Shanea kertomaan, että mitä tapahtui sinä yönä, kun Otis kuoli. Shane uhkailee Dalea. Rick löytää tyhjän jälkiehkäisypilleripakkauksen ja kuulustelee Loria asiasta. He keskustelevat siitä, mitä vauvalle pitäisi tehdä. Lori tunnustaa Rickille ollessaan suhteessa Shanen kanssa silloin, kun hän luuli Rickin kuolleen. 
| 13. | 7. | Käytännössä kuollut (Pretty Much Dead Already) | Michelle MacLaren | Scott M. Gimple | 6,62 | 57 000 | 2011-11-2727. marraskuuta 2011 | 2012-07-1515. heinäkuuta 2012 |  |
Glenn paljastaa muille ladon olevan täynnä kulkijoita. Rick keskustelee asiasta Hershelin kanssa ja yrittää samalla suostutella häntä antamaan heidän jäädä tilalle, koska Lorikin on raskaana. Rick kertoo Shanelle Lorin raskaudesta, joka kertoo, että lapsi voi olla hänen. Dale yrittää piilottaa selviytyjien aseet suolle, mutta Shane estää sen. Hershel huijaa Rickiä auttamaan häntä kahden kulkijan viemisessä latoon ja sanoo, että he voivat jäädä, kunhan eivät tapa kulkijoita. Shane raivostuu Rickin ja Hershelin tuomista kulkijoista ja ampuu toista eri paikkoihin kysyen, miksi se ei kuole, vaikka on "sairas ihminen". Sitten hän avaa ladon oven, josta alkaa tulla kulkijoita. Ryhmä ampuu kaikki kulkijat ja huomaavat järkytyksekseen, että ladosta tulee kulkijaksi muuttunut Sophia, jonka Rick lopulta ampuu. 
| 14. | 8. | Nebraska | Clark Johnson | Evan Reilly | 8,10 | 70 000 | 2012-02-1212. helmikuuta 2012 | 2012-07-2222. heinäkuuta 2012 |  |
Ladossa olevien kulkijoiden tappamisen jälkeen Hershel vaatii ryhmää poistumaan välittömästi. Shane syyttää Rickiä siitä, ettei tiennyt Sophian olevan siellä. Dale varoittaa Andreaa Shanesta ja haluaa hänet pois ryhmästä. Hän paljastaa toiveensa myös Lorille, mainiten Otisin kohtalon. Hershel katoaa, mutta Rick ja Glenn löytävät hänet pikkukaupungin baarista ryyppäämässä. Myöhemmin sinne tulee kaksi miestä, Dave ja Tony, jotka vaativat päästä Hershelin tilalle turvaan. Rick ampuu heidät. Hershelin tytär Beth on tuntemattomasta syystä tajuton, joten Lori lähtee hakemaan Hersheliä. Matkalla hän törmää kulkijaan ja ajaa kolarin. 
| 15. | 9. | Liipaisinsormi (Triggerfinger) | Billy Gierhart | David Leslie Johnson | 6,89 | 65 000 | 2012-02-1919. helmikuuta 2012 | 2012-07-2929. heinäkuuta 2012 |  |
Daven ja Tonyn tapon jälkeen Rick, Glenn ja Hershel ovat valmiita lähtemään, kunnes he kuulevat uusien miesten ääniä. Miehet etsivät Davea ja Tonya. Sillä välin Lori pakenee autosta tappaen kaksi kulkijaa. Hän lähtee etsimään Rickiä jalan. Rick, Glenn ja Hershel joutuvat tulitaisteluun miesten kanssa. Kun Lorin katoaminen huomataan, Shane lähtee hakemaan Loria. Löydettyään hänet hän kertoo Lorille Rickin ja muiden tulleen takaisin. Jäätyään kiinni valehtelusta Lori kertoo olevansa raskaana. Carl kysyy, voisiko vauvan nimetä Sophiaksi, jos se on tyttö. Kaupungilla Hershel ampuu yhtä miehistä, joka joutuu kulkijoiden syömäksi. Toinen yrittää hypätä autonsa katolle, mutta putoaakin väärään kohtaan ja lävistää toisen jalkansa aitaan. Kolmas pakenee. Rick, Glenn ja Hershel pelastavat aidan päälle pudonneen miehen ja pakenevat kulkijoiden saartamasta kaupungista. Tilalla Rick aikoo lähettää miehen takaisin hänen parannuttuaan, mutta Shane on asiasta eri mieltä. Lori kertoo Rickille Shanen olevan vaarallinen. 
| 16. | 10. | 18 mailin jälkeen (18 Miles Out) | Ernest Dickerson | Scott M. Gimple & Glen Mazzara | 7,04 | 49 000 | 2012-02-2626. helmikuuta 2012 | 2012-08-055. elokuuta 2012 |  |
Rick ja Shane menevät paikallisessa kaupungissa erään rakennuksen pihalle ja keskustelevat Shanen suhteesta Loriin ja Otisin kuolemasta. Shane kyseenalaistaa ystävänsä kykyä tehdä vaikeita päätöksiä. He ovat ottaneet edellisessä jaksossa pelastetun miehen mukaansa ja aikovat jättää hänet pihalle. Mies anelee armoa ja paljastaa vahingossa olleensa opiskeluaikoina Maggien kanssa samalla luokalla. Shane haluaa tappaa hänet välittömästi, mutta Rick on asiasta eri mieltä. He ajautuvat lopulta tappeluun, jonka seurauksena Shane heittää jakoavaimen rakennuksen ikkunasta sisään, josta alkaa tulla kulkijoita. Rick, Shane ja jätetty mies pääsevät pakoon. Tilalla Beth kertoo aikovansa tehdä itsemurhan, mutta Lori estää aikeet. Hän ja Maggie syyttävät Andreaa siitä, ettei hän vahtinut Bethiä. Rick kertoo Shanelle tarvitsevansa häntä ja he ajavat takaisin tilalle mukanaan sidottu mies, jonka he aikoivat jättää kaupunkiin. 
| 17. | 11. | Tuomari, valamiehistö ja pyöveli (Judge, Jury, Executioner) | Greg Nicotero | Angela Kang | 6,77 | 35 000 | 2012-03-044. maaliskuuta 2012 | 2012-08-1212. elokuuta 2012 |  |
Kaupungista pelastettua miestä (nimeltään Randall) pidetään vankina. Daryl pahoinpitelee häntä ja vaatii kertomaan, missä hänet muut miehensä ovat. Randall kertoo ryhmässään olevan 30 miestä ja että he ovat raskaasti aseistautuneita. Myöhemmin Randall päätetään teloittaa, mistä Dale järkyttyy. Hän vaatii, ettei niin saa tehdä, koska se on vastoin ihmisyyttä. Sillä välin Carl menee metsään ja löytää sieltä kulkijan, joka on jäänyt jumiin mutaan. Carl heittelee sitä kivillä ja aikoo ampua, mutta se pääsee irti, niin Carl juoksee karkuun. Rick, Shane ja Daryl ovat tappamassa Randallia, mutta sitä ei tehdäkkään, koska Carl tulee paikalle. Myöhemmin ryhmä kokoontuu talolla ja keskustelee Randallin kohtalosta. Dale vastustaa edelleen jyrkästi hänen teloittamistaan, mutta hän ei saa muita muuttamaan mieltään. Dale lähtee suutuksissaan pois talosta pellolle. Yhtäkkiä hänen kimppuunsa hyökkää kulkija, joka repii hänen mahansa auki. Muut tulevat paikalle ja Carl järkyttyy nähdessään kulkijan olevan sama, mihin törmäsi aiemmin metsässä. Dalea ei voida enää pelastaa, joten Daryl ampuu hänet. 
| 18. | 12. | Paremmat enkelit (Better Angels) | Guy Ferland | Evan Reilly & Glen Mazzara | 6,89 | 90 000 | 2012-04-1111. huhtikuuta 2012 | 2012-08-1919. elokuuta 2012 |  |
Selviytyjät pitävät Dalen muistoksi hautajaiset. Rick pyytää ryhmää pysymään yhdessä, vaikka Dalen mielestä ryhmä oli hajalla. He kaikki valmistautuvat yhdessä talveen keräämällä erilaisia tarvikkeita. He eivät ole kuitenkaan vielä päättäneet Randallin kohtalosta. Rick päättää lopulta säästää hänen henkensä Dalen muistoksi ja aikoo viedä hänet jonnekin kauas tilalta. Shane kuitenkin vapauttaa Randallin, vie hänet metsään ja tappaa hänet. Hän palaa myöhemmin tilalle ja kertoo kaikille Randallin paenneen. Rick, Shane, Glenn ja Daryl lähtevät etsimään häntä. Glenn ja Daryl löytävät Randallin kulkijaksi muuttuneena. He huomaavat, ettei hänellä ole puremaa, jota he hämmästelevät. Sillä välin Shane johdattaa Rickin eräälle pellolle, jossa aikoo tappaa hänet. Hän kertoo Rickille olevansa häntä parempi isä Carlille ja parempi mies Lorille. Rick huijaa Shanea laskemaan aseen ja oikean tilaisuuden tullen puukottaa häntä sydämeen. Myöhemmin Carl saapuu paikalle ja Rick luulee hänen osoittavan aseella häntä, mutta tappaakin kulkijaksi muuttuneen Shanen. He eivät tiedä, että kauempaa heitä lähestyy valtava määrä kulkijoita. 
| 19. | 13. | Hiipuvan nuotion äärellä (Beside the Dying Fire) | Ernest Dickerson | Robert Kirkman & Glen Mazzara | 8,99 | 89 000 | 2012-03-1818. maaliskuuta 2012 | 2012-08-2626. elokuuta 2012 |  |
Massiivinen määrä kulkijoita lähestyy Rickiä ja Carlia. He juoksevat tilalle varoittamaan muita. Selviytyjät yrittävät taistella kulkijoita vastaan, mutta niitä on liian paljon. Lopulta ryhmä erkaantuu toisistaan, kaikki pakenevat eri suuntin. Hyökkäyksessä kuolevat edesmenneen Otisin vaimo Patricia ja Bethin poikaystävä Jimmy. Ryhmä on hajaantunut, mutta myöhemmin he löytävät toisensa moottoritiellä, jossa olivat kauden alussa. Ainoastaan Andreaa ei ole. Hän juoksee metsässä karkuun kulkijoita. Hän on vaarassa joutua yhden kulkijan hyökkäyksen kohteeksi, mutta hänet pelastaa salaperäinen hahmo. Muut selviytyjät jatkavat matkaa, mutta heidän autoistaan loppuu bensa ja he leiriytyvät yöksi. Ryhmä ihmettelee, miksi Randall muuttui kulkijaksi, vaikka häntä ei purtu. Rick paljastaa lopulta kaikille salaisuuden, jonka tohtori Jenner kuiskasi hänelle tartuntasuojalaitoksessa: kaikilla on tartunta. Hän myös kertoo tappaneensa Shanen. Näiden tietojen jälkeen ryhmän yhteishenki romahtaa. Rick ottaa vastuun ryhmästä ja ilmoittaa, ettei ryhmässä ole enää demokratiaa. Heidän tietämättään lähistöllä sijaitsee hylätty vankilarakennus.